יו"ר יש עתיד יאיר לפיד הגיע היום (ראשון) יחד עם קבוצת פעילים ממפלגתו כדי להצהיר שהוא נגד חוק הגיוס שמקדמות המפלגות החרדיות בקואליציה הנוכחית. לפיד כינס מסיבת עיתונאים מחוץ לתחנת רכבת מרכז בתל אביב, ולצדו, במהלך ההצהרה לתקשורת, התייצב פעיל שהיה לבוש כאדם חרדי.



הפעיל לבש כיפה שחורה, חולצה לבנה וחליפה שחורה ונשא שלט שעליו הסיסמה "מי שמאמין לא משתמט" - אולם, בירור קצר העלה כי מדובר בתחפושת. בפרופיל הפייסבוק של אותו פעיל, ששמו דייב מנדלשטם, אף מופיע פוסט שהועלה בליל שבת האחרון, שבו כתב על בילוי משפחתי בקולנוע.



מנדלשטם עצמו העלה הבוקר בפרופיל שלו תמונה, שאליה הגיבו חבריו בציניות: "כיפה שחורה מתאימה לך" ו"אפילו לפיד שם אותך באינסטגרם". גולש נוסף כתב: "עדיף שתכתוב שירים" - ברמיזה לכך שמדובר בתחפושת אך לא במראהו האמיתי.



מיש עתיד נמסר: "לאחר בדיקה התברר כי הבחור פעיל של 'יש עתיד' שהתחפש על דעת עצמו לחרדי כאקט מחאה נגד חוק ההשתמטות".



עוד בוואלה! NEWS:

נתניהו לפני המראתו לארה"ב: עם רצון טוב, לא נלך לבחירות

בכיר בקואליציה: ייתכן שלרה"מ נוח לנצל את המשבר וללכת לבחירות

סערת חוק הגיוס: בובות חיילים נתלו מבתי מגורים ירושלים



(עדכון ראשון: 11:41)